Xhamia e Aurangzebit

Xhamia e Aurangzebit (, ) është një faltore e vjetër islamike dhe monument arkeologjik i vendosur në fshatin Shalangka të komunës Narandi, upazila Pakundia, distrikti i Kishoregnaxhit, divizioni i Dhakës, Bangladesh.

 Historia 
Xhamia historike gjendet në fshatin Shalangka të komunës Narandi. Ajo është ndërtuar gjatë mbretërimit të Aurangzebit, perandori mogul nga i cili ka marrë emrin. Shajkh Muhamad Hanifit, një muhadith në oborrin e Aurangzebit, iu dhurua një xhagir (zotërme tokash) me 62 mouza (njësi administrative rurale) nga perandori për shërbimet e tij. Nën udhëzimet e Aurangzebit, në vitin 1665 Hanifi u zhvendos nga Delhi për në Bengalin Lindor dhe krijoi një zamindari (zotërim feudal tokash) në këtë rajon. Themelet e kësaj xhamie u vendosën nga Hanifi në vitin 1669.

Në këtë zamindari ai ndërtoi pallate, ujëmbledhës, salla darbar, portikë me mure të mëdhenj etj., që kanë humbur me kalimin e kohës. Ai kryente detyrën e vënies së drejtësisë, arbitrimit dhe mbledhjes së taksave. Pasardhësit e Hanifit jetojnë akoma në fshatin e Shalangkas. Në vitin 1909, Departamenti i Arkeologjisë së Qeverisë Indo-Britanike (tani nën Qeverinë e Bangladeshit) e listoi atë si një monument arkeologjik të mbrojtur.

 Përshkrimi 
Xhamia katrore është ndërtuar mbi një terren të lartë me katër shtylla tetëkëndore në katër këndet e saj. Në murin lindor të xhamisë ndodhen tre hyrje, nga të cilat qëndrorja është relativisht më e madhe. Sipër hyrjes ndodhet një lutje e skalitur në mënyrë të mrekullueshme në mermer. Ajo ka edhe dy hyrje të tjera, një në faqen veriore dhe një në atë jugore. Ajo përbëhet vetëm nga një kupolë, përreth të cilës ndodhen punime artizanale të mrekullueshme, si motivet e petaleve të zambakut. Këto janë në stilin karakteristik mogul. Një nga faqet e mureve paraqet punime mjeshtërore artizanale që paraqesin bimë kacavjerrëse dhe lule.

Përkrahë xhamisë ndodhet varri i zamindar Sheikh Muhamad Hanifit, por që i është zbehur karakteri. Rezidencën e tij u shkatërruan nga dy tërmete të njëpasnjëshme përgjatë kohës. Gjithashtu, xhamia me një kupolë është bërë e papërshtatshme për falje për shkak të rrënimeve, megjithëse mbahet akoma në këmbë.

 Galeri Pamjesh

 Shiko gjishtashtu 
 Xhamia me 201 kupola
 Xhamia e Bibi Marjamit
 Mauzoleu i Bibi Marjamit
 Mazari dhe Xhamia e Haxhi Baba Saleh
 Xhamia Sat Gambuxh
 Xhamia e Kartalab Khanit
 Xhamia e Khan Mohamad Mridhas
 Xhamia e Musa Khanit në Dhaka
 Husaini Dalani
 Xhamia e Binat Bibit
 Xhamia e Shahbaz Khanit
 Dhanmondi Shahi Eidgah
 Azimpur Dajera Sharif Khankah
 Zamindar Bari i Baishrashit
 Zamindar Bari i Lakshman Sahas
 Zamindar Bari i Kokilpairit
 Ura e Mirkadimit
 Lista e xhamive në divizionin e Dhakës
 Lista e vendeve arkeologjike në divizionin e Dhakës

 Referime 

Kategoria:Ndërtesa të përfunduara në shekullin XVII
Kategoria:Xhami në Bangladesh
Kategoria:Xhami Mogule